**JUDEŢUL SATU MARE**

**CONSILIUL JUDEŢEAN SATU MARE**

**PREŞEDINTE**

**Nr. \_\_\_\_\_\_\_\_\_\_\_\_\_\_\_\_\_\_\_\_\_\_**

**REFERAT DE APROBARE**

**la proiectul de hotărâre privind desemnarea reprezentanților Județului Satu Mare, în Consiliul Director al Asociaţiei de Dezvoltare Intercomunitară „EXPRES MARAMUREȘ SATU MARE”**

Importanța realizării Drumului Expres Baia Mare - Satu Mare, pentru economia regională, stă la baza constituirii Asociației de Dezvoltare Intercomunitară Expres Maramureș Satu Mare, asociație care își propune realizarea acestui obiectiv atât de important în regiune, urmând toți pașii procedurali și legali.

Sectorul de drum Baia Mare-Satu Mare reprezintă un proiect de conectivitate rutieră important, atât la nivelul sistemului național de transport, cât și la nivelul sistemului regional, facilitând conexiunea în cadrul Regiunii de Dezvoltare Nord - Vest între doi mari poli de dezvoltare economică, municipiile Baia Mare și Satu Mare, respectiv, zonele lor funcționale. Având în vedere datele preliminare de trafic și analizele existente, acest sector de drum este prevăzut a se implementa la profil de drum expres.

Astfel, pentru realizarea acestui obiectiv esențial pentru dezvoltarea economiei în regiune, Județul Maramureș, prin Consiliul Județean Maramureș și Județul Satu Mare, prin Consiliul Județean Satu Mare, au hotărât înființarea ”Asociației de Dezvoltare Intercomunitară Expres Maramureș Satu Mare”, cu scopul realizării Drumului Expres Baia Mare – Satu Mare, cât mai curând posibil, dar și în scopul realizării unor proiecte comune, de interes zonal și regional.

Prin Hotărârea Consiliului Județean Satu Mare nr. 116/2020 privind participarea Județului Satu Mare, prin Consiliul Județean Satu Mare la constituirea Asociației de Dezvoltare Intercomunitară „EXPRES MARAMUREȘ SATU MARE”, a fost aprobata participarea Judetului Satu Mare la constituirea Asociatiei de Dezvoltare Intercomunitara ,, Expres Maramureș Satu Mare”, precum și Actul constitutiv și Statutul asociației. Această hotărâre a fost modificată și completată prin Hotărârea Consiliului Județean Satu Mare nr. 55/2021 pentru modificarea și completarea Hotărârii Consiliului Județean Satu Mare nr. 116/2020 privind participarea Județului Satu Mare, prin Consiliul Județean Satu Mare la constituirea Asociației de Dezvoltare Intercomunitară „EXPRES MARAMUREȘ SATU MARE”,

Luând în considerare prevederile Cap. VII pct. B din Actul constitutiv al Asociației de Dezvoltare Intercomunitară „EXPRESEXPRES MARAMUREȘ SATU MARE” precum și articolul 21 alin. (1) din Statutul Asociației de Dezvoltare Intercomunitară „EXPRES MARAMUREȘ SATU MARE” care prevede faptul că organul executiv de conducere al asociației este Consiliul director format din Președintele asociației și încă 4 (patru) membri, numiți de Adunarea Generală pe o perioadă de 4 (patru) ani, câte 2 (doi) reprezentanți desemnați de fiecare asociat prin hotărâre a consiliului județean,

Prezentul Proiect de hotărâre, propune desemnarea din partea Județului Satu Mare a celor 2 membri în Consiliul Director al Asociației de Dezvoltare Intercomunitară „EXPRES MARAMUREȘ SATU MARE”.

În temeiul prevederilor art. 182 alin. (2) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

**INIȚIEZ:**

**Proiectul de hotărâre privind privind desemnarea reprezentanților Județului Satu Mare, în Consiliul Director al Asociaţiei de Dezvoltare Intercomunitară „EXPRES MARAMUREȘ SATU MARE”**

**INIȚIATOR:**

**PREȘEDINTE**

**Pataki Csaba**

Red/tehnored: /R.l.l.../Exemplare 5